Thermae Romanae

Thermae  (verbum deductum a Graeco , "calidus") et balnea balineum vel contractum balneum, ī, n., balinea vel balnea, ōrum, n., plerumque autem heteroclitice balineae vel balneae, ārum, f. (Graece ) tempore Imperii Romani fuerunt aedificia lavandi. Thermae et balineae apud scriptores antiquos magnifica opera ab imperatoribus erecta significare solebant, cum balneum sive balnea pro lavacris minoribus sive privatis in usu essent, quorum Romae magnus numerus exstabatHarry B. Evans, Water Distribution in Ancient Rome (University of Michigan Press, 1994, 1997), pp. 9–10 in interrete.; saepe autem haec verba inter se commutabantur.

Census circa annum 400Notitia regionum urbis Romae. refert Romae undecim thermae publicae et 856 balinea privata fuisse. Sed plurimis urbibus Romanis fuerunt thermae, quae non solum loci lavandi, sed etiam amicos salutandi vel negotia faciendi erant. Balneis etiam domus privatae ac castra instructa sunt. Etsi verbum Graecum  fontes calentium aquarum indicat, tamen thermae Romanae aqua fluminis adiacentis aut saepius aquaeductu suppeditari solebant. Omnibus licebat gratis vel parva pecunia thermas publicas adire. 

 Partes thermarum 
Romani in thermis natare et se exercere poterant. In apodyterio vestes ponebant, quae a servo custodiebantur. In palaestra se exercebant. In caldario in aqua calida, quae sic dicto hypocausto calefieri solebat, natare poterant. In tepidario aqua erat tepida, id est neque calida neque frigida, in frigidario autem, ut nomen indicat, frigida. Etiam piscinae aqua erat frigida. Praeterea plerumque exstabat laconicum aut sudatorium, caldario multo calidius, camino calefactum.

 Thermae Romae sitae 
 Thermae Agrippae
 Thermae Antoninianae
 Thermae Constantinae (Roma)
 Thermae Diocletiani
 Thermae Neronis
 Thermae Titi
 Thermae Traiani

 Thermae in provinciis adhuc visibiles 
Aquae Sulis
Aquincum
Augusta Treverorum

 Pinacotheca 

 "Tepidarium", tabula a Theodoro Chassériau picta

 Notae 

 Nexus externus 

!